### Beslutningstema

I denne sag skal der tages stilling til, om den private fællesvej "Højagervej" i [adresse] skal optages som offentlig vej.

### Sagsfremstilling

Ejerne af de ejendomme, der ligger langs [adresse], [adresse] har den 6. januar 2021 søgt om at få en ca. 60 meter lang vejstrækning optaget som offentlig vej. Se bilag 1 og 2. Vejen ligger på matr. nr.647 Jens Mortensen, [adresse], som ejes af Tønder Kommune.

Tidslinje:

* 17-11-2020
  Beboerne på [adresse] blev varslet en afgørelse om, at kommunen ikke længere vil betale for gadelys på private fællesveje, private områder og pladser, herunder om muligheden for at overtage gadebelysning og vilkårene herfor. (Bilag 3)
* 13-12-2020
  Joachim Schultz fra Jejsing borgerforening gør opmærksom på, at der i beboernes skøder er opgivet en grund på et givet antal m2 og 0m2 vej. (Bilag 4). Det skyldes, at den private fællesvej [adresse] ligger på en selvstændig matrikel og ikke på de omkringliggende private ejendomme.
* 16-12-2020
  Beboerne bliver oplyst om, at vejen ikke står på kommunens liste over kommunale veje og ikke figurerer på det tilknyttede kort over kommuneveje. Derfor mener forvaltningen ikke, at vejen er offentlig. (Bilag 5)
* 17-12-2020
  En beboer fra [adresse], [adresse], kontakter Teknisk Forvaltning og meddeler, at han vil sende en anmodning om optagelse af [adresse] som kommunevej.
* 12-01-2021
  Beboerne ansøger om optagelse af [adresse], [adresse] som offentlig vej ved brev til tidligere borgmester Øivind Lassen. (Bilag 6). Beboerne gør i dette brev rede for, hvorfor de opfatter [adresse] som en kommunal vej.

Da de første huse blev færdige i 1968, byggede kommunen Højagervej på eget initiativ. Beboerne har ikke indsendt en ansøgning om dette. Siden da er alt det nødvendige arbejde (gadebelysning, vejvedligeholdelse osv.) udført af kommunen.

Endvidere skriver beboerne, at udsagn fra forvaltningen pr. telefon om, at vejen kun er til privat brug af lokale beboere, og at kommunen ikke er interesseret i at bruge den, er forkert. Højagervej bruges regelmæssigt af lastbiler, nogle gange med trailere, til at vende rundt. Vejskaderne kommer ikke fra beboernes tre personbiler, men fra disse lastbiler. Beboerne har samtidig anført, at vejen fremstår som en kommunevej ved opslag i Vejdirektoratets database (CVF).

Sagen har ligget stille i ca. 2 år.

Manglende snerydning på vejen udløste en forespørgsel fra beboerne om status på sagen medio december 2022.

Teknik- og Miljøudvalget bedes træffe beslutning om:

Scenarie 1) Højagervej, Jens Mortensen bibeholder sin status som privat fællesvej eller

Scenarie 2) Højagervej, [adresse] optages som offentlig vej.

Ved fastholdelse af vejens status som privat fællesvej (scenarie 1), er det de vejberettigede, der skal afholde alle udgifter til vejens vedligehold.

Ved optagelse som offentlig vej (scenarie 2) vil Tønder Kommune overtage de årlige samlede driftsomkostninger til vejen. Se Økonomi nedenfor.

Yderligere forhold
Højagervej er anlagt til brug for de omkringliggende husstande, der har udkørsel dertil. Der er ingen trafikale årsager til at opgradere vejen til kommunevej. Ved afgørelse af hvilken status en vej har, tager forvaltningen udgangspunkt i en oversigt fra 1982, hvor offentlige veje, anlagt før 1982, er oplistet. Højagervej er ikke blandt de oplistede veje. Forvaltningen er således af den opfattelse, at [adresse] er en privat fællesvej.

Da der er flere private fællesveje i kommunen, kan afgørelse ved scenarie 1 åbne for, at flere lodsejere langs private fællesveje vil søge om optagelse af vejene som offentlige veje med stigende udgifter for kommunen til følge.

### Økonomi

Vedligeholdelse.

Hvis Højagervej optages som offentlig vej, overtager Tønder Kommune vedligeholdelse af vejstrækningen.

Forvaltningen har vurderet udgifterne til vedligehold af vejen således:

Årlig vedligeholdelsesudgifter ca. 5.500 kr/år

Daglige driftsomkostninger ca. 1.500 kr/år

Samlet drift og vedligeholdelses 7.000 kr/år

Uddybning i bilag 7.Såfremt vejen optages som offentlig vej, og beboerne ønsker gadelys etableret, vil de kunne søge om dette. Udgift til reetablering af gadelys vurderes at være ca. 25.000 kr.

### Lovgrundlag

Lov om offentlige veje

### Fagchefen for Teknik & MIljø indstiller;

at scenarie 1 besluttes, således at [adresse] beholder sin status som privat fællesvej.

at forvaltningen indleder dialog med lodsejerne om behovet for skiltning til begrænsning af tung trafik på vejen.

### Beslutning

Indstillingen godkendt.